Z A P I S N I K
sa 25. sjednice Općinskog vijeća

Općine Podravske Sesvete, održane dana 
18. prosinca 2019. godine

u prostorijama Općine, Ivana Mažuranića 1
         Sjednica je sazvana putem KLASA: 021-05/19-01/12, URBROJ: 2137/24-19-2 od 18. studenoga 2019. godine.
         Sjednicu je otvorio predsjednik Općinskog vijeća Vlado Halusek, u 19.10 sati, pozdravio nazočne i predložio prozivku nazočnih.
            Sjednici su nazočni:                                                    Sjednici nisu nazočni:                                         

a) članovi Općinskog vijeća:

1. Marko Derežić                                                                          
2. Vlado Halusek                                                    
3. Silvana Kolar od 20.10 sati
4. Tomislav Kovačić
5. Zlatko Miloš 

6. Dražen Nađ
7. Branko Rođak
8. Darko Štefanić 

9. Renata Štefec 
10. Vladimir Tudić 

11. Ivan Šerbeđija

b) ostali nazočni:

1. Krunoslav Bratanović, općinski načelnik 

2. Mladen Sitek, zamjenik općinskog načelnika
3. Boris Poljanac, pročelnik Jedinstvenog upravnog odjela

4. Jasminka Miloš, računovodstveni referent, zapisničar

            Nakon prozivke predsjednik konstatira da je sjednici nazočno 10  članova Općinskog vijeća od ukupno 11 članova Općinskog vijeća, te sukladno tome ono može pravovaljano odlučivati. 

Prihvaćanje Zapisnika sa 24. sjednice Općinskog vijeća Općine Podravske Sesvete

    S obzirom da nije bilo rasprave predsjednik konstatira da je Zapisnik sa 24. sjednice Općinskog vijeća jednoglasno prihvaćen.
                                                  AKTUALNI SAT     
Vlado Halusek:  Postavlja pitanje tko je dao nalog za devastaciju javne površine iza škole, te ujedno prijavljuje komunalnom redaru i prilaže fotografiju te javne površine.
Mladen Sitek: Na postavljeno pitanje dobit ćete pisani odgovor.
Zlatko Miloš: Koliki je godišnji prihod od društvenih domova? Bilo je obećanje da će se obnoviti barem kuhinja u domu Mekiš koji je najviše u upotrebi.

Mladen Sitek: Na postavljeno pitanje dobit ćete pisani odgovor, a što se tiče uređenja mišljenja smo da se funkcionalnost doma mora riješiti kompletno. Prvo treba izraditi projekat i krenuti u energetsku obnovu i građevinski dio. Kuhinja je također u tim planovima.
Branko Rođak: Općinsko vijeće donijelo je odluku da se stambeni objekat prenamjeni za dječju igraonicu, a sad je taj objekt iznajmljen. Što je s tom odlukom o prenamjeni, da li ju Općinsko vijeće mora opozvati?
Mladen Sitek: Na postavljeno pitanje dobit ćete pisani odgovor.

Vlado Halusek: Da li predsjednik Općinskog vijeća može čestitati Božić i Novu Godinu na radio postaji na račun općinskog proračuna?

Krunoslav Bratanović: Može.

Dražen Nađ: Da li postoji kakav cjenik za poslovne subjekte i političke stranke koje se oglašavaju u Sesvečkim novinama? Ako ne, da li postoji odluka o besplatnom oglašavanju?

Boris Poljanac: Nije mi poznato i nisam sudjelovao u izradi novina.

Dražen Nađ: Što je s nabavom kanti za odvojeno prikupljanje otpada s obzirom da već više godina to planiramo, a još nije realizirano.

Mladen Sitek: Na natječaju Fonda za zaštitu okoliša kontejneri su prošli, a kante nisu tako da se mora ponoviti javni natječaj, a to traje.
Vlado Halusek: Zašto su u Programima javnih potreba nabrojane samo neke udruge? Udruga Fletni dijak prije dvije godine počela je raditi s darovitim učenicima, a načelnik nije pokazao sluh za to da deset profesionalaca radi s djecom besplatno. U Đurđevcu kreće rad i naši će učenici morati tamo putovati. Što načelnik ima protiv toga da deset profesionalaca radi besplatno s učenicima?
Mladen Sitek: Osnivač škole je županija i zašto predsjednik vijeća nije tražio od županije da oni financiraju rad u Podravskim Sesvetama.
Vlado Halusek: Tražio sam vas 49.000,00 kuna za opremu, ne za naknade. Plaćaju nas Ministarstvo, Nacionalni centar, županija, a naši neće da radimo besplatno.

Vlado Halusek: Zašto zavaravate starije mještane koji bi htjeli biti u programu Zaželi i šaljete ih na Centar za socijalnu skrb? Druge općine imaju više gerontodomaćica, a mi samo dvije.
Mladen Sitek: To nije program Zaželi nego sasvim drugi program koji ide preko Centra za socijalnu skrb.

Vlado Halusek: Kolika će biti ukupna cijena projekta dječjeg vrtića?

Mladen Sitek: Odgovor ćete dobiti po završetku cijelog projekta.

Branko Rođak: Udruga Fletni dijak se mogla financijski pomoći. Pitao sam za odvezenu zemlju, mogli smo ju prodati i te novce preusmjeriti za udrugu.
Mladen Sitek: Za rad svih udruga bit će raspisan natječaj, osnovat će se povjerenstvo, bodovati projekti i na temelju toga dodjeljivati sredstva.

Krunoslav Bratanović: Pita pročelnika da li mi možemo prodavati zemlju?
Dražen Nađ: Model je isti kao i kod skidanja krovišta vrtića.

Darko Štefanić: A koji je to model?
Mladen Sitek: Bio je natječaj, javio se jedan kupac koji je na kraju odustao, a dio je na Šlajfarićinoj kući u Tomićevoj.
Vlado Halusek: Da li hoćete da vam dovedem kupca za plodnu zemlju?
    S obzirom da više nije bilo pitanja niti rasprave Aktualni sat je završen u 19.45 sati

    Predsjednik vijeća određuje pauzu do 20.00 sati.

    Nastavak sjednice započinje u 20.10 sati.

    Vijećnica Silvana Kolar na sjednici je prisutna od 20.10 sati.

      Predsjednik vijeća predlaže da točka 21. Razno bude točka 3., a da se sve preostale točke brišu sa Dnevnog reda i odgode za sljedeću sjednicu Općinskog vijeća.

     Nakon rasprave predsjednik vijeća povlači svoj prijedlog.
      Predsjednik daje na glasovanje Dnevni red i nakon provedenog glasovanja konstatira da je sa 10 glasova „ZA“  i 1 glasom „PROTIV“ Dnevni red usvojen i  glasi:

                                                 D N E V N I   R E D:
1. Proračun Općine Podravske Sesvete za 2020. godinu i projekcije za 2021. i 2022. godinu,

2. Odluka o izvršavanju Proračuna Općine Podravske Sesvete za 2020. godinu,

3. Program javnih potreba u predškolskom odgoju na području Općine Podravske Sesvete u 2020. godini,

4. Program javnih potreba u osnovnom školstvu na području Općine Podravske Sesvete u 2020. godini,

5. Program javnih potreba u sportu na području Općine Podravske Sesvete u 2020. godini,

6. Program javnih potreba u kulturi na području Općine Podravske Sesvete u 2020. godini,

7. Program javnih potreba za obavljanje djelatnosti Hrvatske gorske službe spašavanja na području Općine Podravske Sesvete u 2020. godini

8. Plan javnih potreba u socijalnoj skrbi na području Općine Podravske Sesvete u 2020. godini,

9. Program građenja komunalne infrastrukture na području Općine Podravske Sesvete u 2020. godini,

10. Program održavanja komunalne infrastrukture na području Općine Podravske Sesvete u 2020. godini,

11. Program utroška sredstava spomeničke rente na području Općine Podravske Sesvete u 2020. godini,

12. Program utroška sredstava vodnog doprinosa na području Općine Podravske Sesvete u 2020. godini,

13. Program utroška sredstava šumskog doprinosa na području Općine Podravske Sesvete u 2020. godini,

14. Program o namjenskom korištenju sredstava naknade iz postupka ozakonjenja nezakonito izgrađenih zgrada u prostoru na području Općine Podravske Sesvete u 2020. godini,

15. Izmjene i dopune Proračuna Općine Podravske Sesvete za 2019. i projekcija za 2020. i 2021. godinu 
16. Program o izmjenama Programa građenja komunalne infrastrukture na području Općine Podravske Sesvete u 2019. godini

17. Program o izmjeni Programa utroška sredstava šumskog doprinosa na području Općine Podravske Sesvete u 2019. godini

18. Zaključak o usvajanju Izvješća o korištenju sredstava Proračunske zalihe Proračuna Općine Podravske Sesvete za 2019. godinu za razdoblje 1. studeni do 30. studeni 2019. godine

19. Odluka o izmjenama i dopunama Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Podravske Sesvete

20. Odluku o davanju suglasnosti za kupnju poslovnog udjela Piškornice-Sanacijskog odlagališta d.o.o. u trgovačkom društvu DRAVA-KOM d.o.o. Koprivnica
21. Razno 
Točka 1.

Proračun Općine Podravske Sesvete za 2020. godinu i projekcije za 2021. i 2022. godinu
************************************************************************
     Predsjednik vijeća otvara raspravu.   
     Vijećnik Dražen Nađ traži obrazloženja stavke prihoda od prodaje nefinancijske imovine, na što mu zamjenik načelnika odgovara da je to prihod od prodaje stambenih kuća u vlasništvu općine, a velikim dijelom to je i ošasna imovina koju općina naslijedi od osoba koje ne žele nasljedstvo zbog dugova.
     Vijećnik Dražen Nađ postavlja pitanje u vezi rashoda na poziciji 351, na što mu računovodstvena referentica odgovara da se to odnosi na subvencije trgovačkim društvima, a zamjenik načelnika se nadovezuje da će to biti predmet jedne točke dnevnog reda.
     Vijećnik Dražen Nađ postavlja sljedeća pitanja: Da li su to na stavci mosta Kopanjek dodatni radovi? Zamjenik načelnika odgovara da nisu jer nije još poznato koliko će biti izgrađeno do kraja ove godine tako da se moralo planirati nešto i u idućoj godini. Na obračunu proračuna će se vidjeti stvarno stanje za 2019. Na pitanje za projekt „Z onkraj Drave“ zamjenik načelnika odgovara da je projekat odgođen za 2021. godinu, na pitanje na što se odnose kapitalna ulaganja u objekat škole, zamjenik načelnika odgovara da se planiraju aktivnosti kako bi se u školi mogla odvijati jednosmjenska nastava, na pitanje o projektu montažne tribine, zamjenik načelnika odgovara da je projekat išao na natječaj preko LAG-a i u fazi je dobivanja odluke o financiranju. Na pitanje što se planira uređenjem centra, zamjenik načelnika odgovara da je to nastavak uređenja nakon ulice oko crkve i da će obuhvatiti ulicu Ivana Mažuranića i Trg kralja Tomislava, a projekat se financira iz EU sredstava. Na  projekt izgradnje lifta vijećnik Dražen Nađ daje primjedbu da iz iskustva zna da su kasnije troškovi održavanja veliki, a zamjenik načelnika obrazlaže da je uvjet za taj projekat da bude u cijelosti financiran od Ministarstva branitelja. Na pitanje vezano uz komunalnu opremu, zamjenik načelnika obrazlaže da je u planu nabava  traktora i opreme za zimsku i komunalnu službu, a projekat financira Ministarstvo graditeljstva.
      Vijećnik Branko Rođak navodi da će podnijeti usmene amandmane, a nakon upozorenja pročelnika da se amandmani za proračun smatraju važnim amandmanima i da se trebaju podnijeti pismeno, predsjednik vijeća određuje pauzu da se amandmani iskopiraju i podjele članovima vijeća.
      Vijećnik Branko Rođak daje prvi amandman kojim smanjuje Aktivnost A200001-Materijalni rashodi u dijelu –Oglašavanje na radio postajama i tisku i promidžbeni materijal za 150.000,00 kuna, a za taj se iznos povečava Aktivnost A300001-Poticaji i razvoj poljoprivredne proizvodnje i stočarstva u dijelu- Materijalni troškovi i subvencije uz obrazloženje da on smatra da je za oglašavanje i promidžbeni materijal planirano previše sredstava, da ne zna što je u toj stavci planirano i da je 44.000,00 dovoljno, a za poljoprivredu je planirano premalo.
       Vijećnik Branko Rođak daje drugi amandman kojim se Kapitalni projekat K210002-Otkup ostalih zemljišta i građevniskih objekata, izgradnja i rekonstrukcija građevinskih objekata, cesta, staza i ostalih objekata smanjuje za 300.000,00 kuna, a ta se sredstava dodaju na Aktivnost A310001-Poticanje proizvodnje i zapošljavanja.
        Vijećnik Branko Rođak daje treći amandman kojim se Kapitalni projekt K210022 –Rekonstrukcija postojeće staze na Trgu kralja Tomislava i Vladimira Nazora zamjenjuje sa nazivom Izgradnja pješaćke staze u ulici Eugena Tomića. Planirani iznos sredstava ostaje 350.000,00 kuna uz obrazloženje da je staza u Tomićevoj ulici potrebnija, a to se vidi kad su Svi sveti ili sprovodi.

        Vijećnik Branko Rođak daje četvrti amandman kojim se brišu planirana sredstava u iznosu od 70.000,00 kuna za Kapitalni projekt –Programski paket za poslovanje jedinica lokalne samouprave i ta se sredstva dodaju na Aktivnost A320001-Naknade građanima i kućanstvima u dijelu-Božićnice starijima od 65 godina uz obrazloženje da smatra da postojeće stanje dobro funkcionira, a da je božićnica potrebnija kao znak pažnje za starije.
        Predsjednik vijeća Vlado Halusek daje amandman kojim se Kapitalni pojekt K210010 Izgradnja Polivalentnog objekta javne i društvene namjene (vatrogano-društveni dom) smanji za 7.000.000,00 kuna, a da se ta sredstva dodaju Kapitalnom projektu K210007 Zaštita okoliša-sanacija odlagališta otpada uz obrazloženje da bi se time obuhvatila osim sanacije i izgradnja hibridnog elektroenergetskog objekta koji bi Općini Podavske Sesvete svaku godinu donosio prihod oko 800.000,00 kuna čime bi se anulirala dotacija za rad dječjeg vrtića „Leptirići“ i na taj način bi dječji vrtić bio besplatan za svu djecu. 

        S obzirom da više nije bilo predloženih amandmana zamjenik načelnika traži pauzu, a predsjednik vijeća određuje pauzu 20 minuta.

        Sjednica se nastavlja u 21.20 sati.

        Na prvi amandman vijećnika Branka Rođaka nije bilo rasprave.

        Zamjenik načelnika navodi da se predloženi amandman ne može prihvatiti jer takva smanjena sredstava ne bi bila dovoljna, pogotovo jer je predviđena i monografija o Podravskim Sesvetama.

        Na drugi amandman vijećnika Branka Rođaka nije bilo rasprave.
        Zamjenik načelnika navodi da se prihvaća  amandman kojim se Kapitalni projekat K210002-Otkup ostalih zemljišta i građevniskih objekata, izgradnja i rekonstrukcija građevinskih objekata, cesta, staza i ostalih objekata smanjuje za 300.000,00 kuna, a ta se sredstava dodaju na Aktivnost A310001-Poticanje proizvodnje i zapošljavanja, te on postaje sastavni dio proračuna.

       Na treći amandman vijećnika Branka Rođaka, zamjenik načelnika navodi da se ne može prihvatiti iz razloga što projekt staze u Tomićevoj ulici treba rješavati fazno u sklopu uređenja centra od groblja do ulice Braće Radića. Prvo treba isprojektirati i to je veći iznos koji mora ići preko EU sredstava. U ovoj prvoj fazi predviđeno je da se uredi centar, a predloženi projekt se nadovezuje na rekonstrukciju ceste Ivana Mažuranića.

       Predsjednik vijeća istiće da je u pregovorima s Komunalijama bilo obećano da ako krene aglomeracija da će ta staza biti rješena u sklopu tog projekta i pita kakva su saznanja u vezi aglomeracije.
        Zamjenik načelnika odgovara da nismo dobili povratnu informaciju nakon našeg prijedloga sporazuma i da nismo službeno upoznati s tijekom projekta aglomeracije.

     Na četvrti amandman vijećnika Branka Rođaka zamjenik načelnika navodi da se ne prihvaća iz razloga što moramo nabaviti programe za vrtić jer je to nova proračunska jedinica, a rješili bi i programe i za općinu jer su postojeći stari, a i urudžbeni dio se kod nas  još vodi ručno kao i proračun koji se radi ručno u excelu. Plan je da se sve unaprijedi, poveže i  automatizira tako da u to  ne bi više morali ulagati desetak godina.
      Vijećnik Dražen Nađ navodi da se više programi ne kupuju nego iznajmljuju jer je potrebno stalno ažuriranje.

       Na prijedlog zamjenika načelnika da se povuće predloženi amandman, vijećnik Branko Rođak odgovara da on ostaje kod svojeg prijedloga.

      Na amandman predsjednika vijeća Vlade Haluseka, zamjenik načelnika navodi da se on ne prihvaća iz razloga što je polivalentni objekt apliciran na mjeru 7.4.1., dobivena je građevinska dozvola i čeka se odluka o financiranju, te predlaže da se amandman povuće.

      Predsjednik vijeća Vlado Halusek ostaje kod svojeg prijedloga.

      S obzirom da više nije bilo rasprave predsjednik vijeća daje na glasovanje predložene amandmane.

      Nakon provedenog glasovanja za amandman vijećnika Branka Rođaka, kojim se smanjuje Aktivnost A200001-Materijalni rashodi u dijelu –Oglašavanje na radio postajama i tisku i promidžbeni materijal za 150.000,00 kuna, a za taj se iznos povečava Aktivnost A300001-Poticaji i razvoj poljoprivredne proizvodnje i stočarstva u dijelu- Materijalni troškovi i subvencije,  predsjednik vijeća konstatira da je sa 7 glasova „ZA“ 3 glasa „PROTIV“ i 1 glasom „SUZDRŽANI“  amandman prihvaćen i on postaje sastavni dio prijedloga proračuna.
     Nakon provedenog glasovanja za amandman vijećnika Branka Rođaka kojim se Kapitalni projekt K210022 –Rekonstrukcija postojeće staze na Trgu kralja Tomislava i Vladimira Nazora zamjenjuje sa nazivom Izgradnja pješaćke staze u ulici Eugena Tomića, a planirani iznos sredstava ostaje 350.000,00 kuna, predsjednik vijeća konstatira da sa 5 glasova „ZA“, 4 glasa „PROTIV“ i 2 glasa „SUZDRŽANI“ amandman nije prihvaćen.

     Nakon provedenog glasovanja za amandman vijećnika Branka Rođaka kojim se brišu planirana sredstava u iznosu od 70.000,00 kuna za Kapitalni projekt –Programski paket za poslovanje jedinica lokalne samouprave i ta se sredstva dodaju na Aktivnost A320001-Naknade građanima i kućanstvima u dijelu-Božićnice starijima od 65 godina, predsjednik vijeća konstatira da je sa 7 glasova „ZA“, 3 glasa „PROTIV“ i 1 glasom „SUZDRŽANI“ amandman prihvaćen i on postaje sastavni dio prijedoga proračuna.

     Nakon provedenog glasovanja za amandman predsjednika vijeća Vlade Haluseka kojim se Kapitalni pojekt K210010 Izgradnja Polivalentnog objekta javne i društvene namjene (vatrogano-društveni dom) smanji za 7.000.000,00 kuna, a da se ta sredstva dodaju Kapitalnom projektu K210007 Zaštita okoliša-sanacija odlagališta otpada, predsjednik vijeća konstatira da sa 5 glasova „ZA“ 3 glasa „PROTIV“ i 3 glasa „SUZDRŽANI“ amandman nije prihvaćen.
     Predsjednik vijeća daje na glasovanje Proračun s prihvaćenim amandmanima, te konstatira da je sa 8 glasova „ZA“ i 3 glasa „SUZDRŽANI“ Proračun Općine Podravske Sesvee za 2020. godinu i projekcije za 2021. i 2022. godinu donijet i on je sastavni dio izvornika ovog Zapisnika.

                                                                    Točka 2.

Odluka o izvršavanju Proračuna Općine Podravske Sesvete za 2020. godinu *******************************************************************

      Predsjednik vijeća otvara raspravu.

      S obzirom da nije bilo rasprave nakon provedenog glasovanja predsjednik konstatira da je  sa 10 glasova „ZA“ i 1 glasom „SUZDRŽANI“ donijeta Odluka o izvršavanju Proračuna Općine Podravske Sesvete za 2020. godinu  koja je ujedno i sastavni dio izvornika ovog Zapisnika.  
                                                                     Točka 3.
Program javnih potreba u predškolskom odgoju na području 
Općine Podravske Sesvete u 2020. godini **************************************************************************
         Predsjednik Općinskog vijeća otvara raspravu.
         S obzirom da nije bilo rasprave predsjednik vijeća provodi glasovnje i konstarira da je sa 7 glasova „ZA“ i 4 glasa „SUZDRŽANI“ donijet  Program javnih potreba u predškolskom odgoju na području Općine Podravske Sesvete u 2020. godini, koji je sastavni dio izvornika ovog Zapisnika.
                                                                 Točka 4.

Program javnih potreba u osnovnom školstvu na području
 Općine Podravske Sesvete u 2020. godini **************************************************************************

       Predsjednik Općinskog vijeća otvara raspravu i navodi da je osnivač škole županija i da ona mora brinuti o održavanju.

       S obzrom da više nije bilo rasprave predsjednik vijeća provodi glasovanje i konstatira da je za 6 glasova „ZA“ i 5 glasova „SUZDRŽANI“ donijet Program javnih potreba u osnovnom školstvu na području Općine Podravske Sesvete u 2020. godini koji je sastavni dio izvornika ovog Zapisnika.
                                                                   Točka 5.                    

Program javnih potreba u sportu na području Općine Podravske Sesvete u 2020. godini
**************************************************************************

     Predsjednik Općinskog vijeća otvara raspravu.
     Vijećnik Dražen Nađ sugerira da se po natječaju ne cjepaju programi na više odluka kako se ne bi ponovila prošla godina sa NK Dravom.
     S obzirom da više nije bilo rasprave predsjednik vijeća provodi glasovanje, a nakon glasovanja konstatira da je sa 7 glasova „ZA“, i 4 glasa „SUZDRŽANI“ donijet  Program javnih potreba u sportu na području Općine Podravske Sesvete u 2020. godini i on je sastavni dio izvornika ovog Zapisnika.
                                                                 Točka 6.
Program javnih potreba u kulturi na području Općine Podravske Sesvete u 2020. godini **************************************************************************
     Predsjednik Općinskog vijeća otvara raspravu.

     S obzirom da nije bilo rasprave predsjednik vijeća provodi glasovanje, a nakon glasovanja konstatira da je sa 6 glasova „ZA“ i 5 glasova „SUZDRŽANI“ donijet Program javnih potreba u kulturi na području Općine Podravske Sesvete u 2020. godini koji je ujedno i sastavni dio izvornika ovog Zapisnika.
                                                                     Točka 7.

Program javnih potreba za obavljanje djelatnosti Hrvatske gorske službe spašavanja na području Općine Podravske Sesvete u 2020. godini

**************************************************************************
     Predsjednik Općinskog vijeća otvara raspravu.

     S obzirom da nije bilo rasprave predsjednik vijeća provodi glasovanje, a nakon glasovanja konstatira da je sa 8 glasova „ZA“ i 3 glasa „SUZDRŽANI“ donijet Program javnih potreba za obavljanje djelatnosti Hrvatske gorske službe spašavanja na području Općine Podravske

Sesvete u 2020. godini,  koji je ujedno i sastavni dio izvornika ovog Zapisnika.

                                                                 Točka 8.
Plan javnih potreba u socijalnoj skrbi na području Općine Podravske Sesvete
 u 2020. godini
**************************************************************************
      Predsjednik Općinskog vijeća otvara raspravu.
S obzirom da  nije bilo rasprave  predsjednik vijeća provodi glasovanje, a nakon
glasovanja konstatira da je sa 7 glasova „ZA“  i 4 glasa „SUZDRŽANI“ donijet Plan javnih

potreba u socijalnoj skrbi na području Općine Podravske Sesvete u 2020. godini, koji je ujedno i sastavni dio izvornika ovog Zapisnika.
                                                                 Točka 9.

Program građenja komunalne infrastrukture na području Općine Podravske Sesvete 

u 2020. godini **************************************************************************
Predsjednik vijeća otvara raspravu.

S obzirom da  nije bilo rasprave  predsjednik vijeća provodi glasovanje, a nakon
glasovanja konstatira da  je sa 7 glasova „ZA“ i  4 glasa „SUZDRŽANI“ donijet Program građenja komunalne infrastrukture na području Općine Podravske Sesvete u 2020. godini, koji je ujedno i sastavni dio izvornika ovog Zapisnika.
                                                                 Točka 10.

Program održavanja komunalne infrastrukture na području Općine Podravske Sesvete

u 2020. godini
**************************************************************************
       Predsjednik Općinskog vijeća otvara raspravu.
S obzirom da  nije bilo rasprave  predsjednik vijeća provodi glasovanje, a nakon
glasovanja konstatira da je sa 6 glasova „ZA“ i 5 glasova „SUZDRŽANI“ donesen Program održavanja komunalne infrastrukture na području Općine Podravske Sesvete u 2020. godini, koji je ujedno i sastavni dio izvornika ovog Zapisnika.

                                                                 Točka 11.

Program utroška sredstava spomeničke rente na području Općine Podravske Sesvete 
u 2020. godini **************************************************************************
       Predsjednik Općinskog vijeća otvara raspravu.
       S obzirom da  nije bilo rasprave  predsjednik vijeća provodi glasovanje, a nakon glasovanja konstatira da je sa 8 glasova „ZA“ i 3 glasa „SUZDRŽANI“ donijet Program utroška sredstava spomeničke rente na području Općine Podravske Sesvete u 2020. godini  koji je ujedno i sastavni dio izvornika ovog Zapisnika.
                                                                   Točka 12.

Program utroška sredstava vodnog doprinosa na području Općine Podravske Sesvete u 2020. godini **************************************************************************
        Predsjednik vijeća otvara raspravu.
       S obzirom da  nije bilo rasprave  predsjednik vijeća provodi glasovanje, a nakon glasovanja konstatira da je sa 8 glasova „ZA“ i 3 glasa „SUZDRŽANI“ donijet Program utroška sredstava vodnog doprinosa na području Općine Podravske Sesvete u 2020. godini koji je ujedno i sastavni dio izvornika ovog Zapisnika.
                                                                   Točka 13.

Program utroška sredstava šumskog doprinosa na području Općine Podravske Sesvete u 2020. godini **************************************************************************
        Predsjednik vijeća otvara raspravu.

       S obzirom da  nije bilo rasprave  predsjednik vijeća provodi glasovanje, a nakon glasovanja konstatira da je sa 7 glasova „ZA“ i 4 glasa „SUZDRŽANI“ donijet Program utroška sredstava šumskog doprinosa na području Općine Podravske Sesvete u 2020. godini koji je ujedno i sastavni dio izvornika ovog Zapisnika.
                                                                   Točka 14.

Program o namjenskom korištenju sredstava naknade iz postupka ozakonjenja nezakonito izgrađenih zgrada u prostoru na području Općine Podravske Sesvete 
u 2020. godini **************************************************************************
        Predsjednik vijeća otvara raspravu.

       S obzirom da  nije bilo rasprave  predsjednik vijeća provodi glasovanje, a nakon glasovanja konstatira da je sa 6 glasova „ZA“ i 5 glasa „SUZDRŽANI“ donijet Program o namjenskom korištenju sredstava naknade iz postupka ozakonjenja nezakonito izgrađenih zgrada u prostoru na području Općine Podravske Sesvete u 2020. godini koji je ujedno i sastavni dio izvornika ovog Zapisnika.
                                                                   Točka 15.

Izmjene i dopune Proračuna Općine Podravske Sesvete za 2019. i projekcija za 2020. i 2021. godinu
**************************************************************************
        Predsjednik vijeća otvara raspravu.

       S obzirom da  nije bilo rasprave  predsjednik vijeća provodi glasovanje, a nakon glasovanja konstatira da sa 4 glasa „ZA“, 1 glasom „PROTIV“  i 6 glasova „SUZDRŽANI“ nisu donijete Izmjene i dopune Proračuna Općine Podravske Sesvete za 2019. i projekcija za 2020. i 2021. godinu.
                                                                   Točka 16.

Program o izmjenama Programa građenja komunalne infrastrukture na području Općine Podravske Sesvete u 2019. godini

**************************************************************************
        Predsjednik vijeća otvara raspravu.

       S obzirom da  nije bilo rasprave  predsjednik vijeća provodi glasovanje, a nakon glasovanja konstatira da 4 glasa „ZA“ i 7 glasova „SUZDRŽANI“ nije donijet Program o izmjenama Programa građenja komunalne infrastrukture na području Općine Podravske Sesvete u 2019. godini
                                                                   Točka 17.

Program o izmjeni Programa utroška sredstava šumskog doprinosa na području Općine Podravske Sesvete u 2019. godini

**************************************************************************
        Predsjednik vijeća otvara raspravu.

       S obzirom da  nije bilo rasprave  predsjednik vijeća provodi glasovanje, a nakon glasovanja konstatira da sa 4 glasa „ZA“ i 7 glasova „SUZDRŽANI“ nije donijet Program o izmjeni Programa utroška sredstava šumskog doprinosa na području Općine Podravske Sesvete u 2019. godini
                                                                   Točka 18.

Zaključak o usvajanju Izvješća o korištenju sredstava Proračunske zalihe Proračuna Općine Podravske Sesvete za 2019. godinu za razdoblje 1. studeni do 30. studeni 2019. godine

**************************************************************************
        Predsjednik vijeća otvara raspravu.

       S obzirom da  nije bilo rasprave  predsjednik vijeća provodi glasovanje, a nakon glasovanja konstatira da je sa 7 glasova „ZA“ i 4 glasa „SUZDRŽANI“ donijet 
Zaključak o usvajanju Izvješća o korištenju sredstava Proračunske zalihe Proračuna Općine Podravske Sesvete za 2019. godinu za razdoblje 1. studeni do 30. studeni 2019. godine koji je ujedno i sastavni dio izvornika ovog Zapisnika.
                                                                   Točka 19.

Odluka o izmjenama i dopunama Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Podravske Sesvete **************************************************************************
        Predsjednik vijeća otvara raspravu.

         Vijećnik Dražen Nađ navodi da je to vjerojatno usklađivanje s Uredbom i postavlja pitanje da li Drava kom namjerava podići cijene odvoza što je neminovno samo je pitanje kada, te da li naši predstavnici u skupštini razgovaraju sa drugim članovima da se traži tjedni odvoz komunalnog otpada jer smo svjedoci da se otpad sve više baca po okolišu i da se sve više spaljuje kod kuće.
           Zamjenik načelnika odgovara da je ova Odluka usklađivanje s Uredbom i da se Drava kom također uskladila, da su izrađene nove kalkulacije, te da je prihvaćen novi cjenik. Izmjena je da je cjenovni dio sada po domaćinstvu,  nije više po volumenu. Za tročlana domaćinstva cijena će biti manja, za dvočlana bit će malo viša, a najveće povećanje je za jednočlana domaćinstva. U proračunu je predviđeno da se u skladu s odlukom načelnika jedan dio subvencionira samo treba odrediti kriterije. Subvencija bi bila za našu općinu otprilike 15.000,00 kuna godišnje. I druge općine idu s novim cijenama, a za subvencioniranje one će uzimati samo socijalni kriterij. Još imamo mjesec dana za razmatranje i donošenje odluke na koji način ćemo mi subvencionirati.
        Pročelnik istiće da ovo povećanje cijena ne proističe iz odluke Drava koma nego iz Uredbe koju je donijela Vlada.

         Predsjednik vijeća pita koga mi subvencioniramo, da li mještane ili Drava kom i da li je Vlada propisala jednistvene cijene za cijelu državu i da li imamo pravo mi odrediti najnižu cijenu?

         Pročelnik odgovara da su Uredbom definirane formule za izračun.

       S obzirom da više nije bilo rasprave  predsjednik vijeća provodi glasovanje, a nakon glasovanja konstatira da je sa 6 glasova „ZA“ i 5 glasa „SUZDRŽANI“ donijeta Odluka o izmjenama i dopunama Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Podravske Sesvete koja je ujedno i sastavni dio izvornika ovog Zapisnika.
                                                                   Točka 20.

Odluka o davanju suglasnosti za kupnju poslovnog udjela Piškornice-Sanacijskog odlagališta d.o.o. u trgovačkom društvu DRAVA-KOM d.o.o. Koprivnica
**************************************************************************
    Predsjednik vijeća otvara raspravu.

    Vijećnik Dražen Nađ navodi da ne vidi smisao da Drava kom ulazi u udio Piškornice, na što mu zamjenik načelnika odgovara da to nije točno jer ne ulazi Drava kom u Piškornicu nego Piškornica-Sanacijsko odlagalište koje je prilikom osnivanja društva Drava kom iz operativnih razloga imala udio u temeljnom kapitalu taj svoj udio prodaje svim članovima društva Drava kom. Time bi svih devet općina koje su osnovale Drava kom imale 100% udjela. Na Skupštini Drava koma donesena je odluka da sve općine u jednakom omjeru otkupe udio Piškornice, a postoji interes još jedne općine koja bi ušla u društvo Drava kom.
     Predsjednik vijeća pita tko će sada sanirati Piškornicu, na što mu zamjenik načelnika odgovara da nije shvatio jer Drava kom nema ništa sa sanacijom Piškornice.
     Vijećnik Darko Štefanić pita tko je odredio da je cijena 27.000,00 kuna na što mu zamjenik načelnika odgovara da je to iznos preračunat iz udjela Piškornice u temeljnom kapitalu.
     Predsjednik vijeća navodi da će glasati za takvu odluku kad vidi financijske izvještaje kako društvo posluje.

      Vijećnik Marko Derežić pita da li će tom slučaju Piškornica početi naplaćivati zbrinjavanje otpada na što mu zamjenik načelnika odgovara da neće jer je zbrinjavanje već uračunato u cijeni odvoza otpada.

     Vijećnik Ivan Šerbeđija pita da li ne može ta nova općina koja bi ušla u društvo otkupiti taj udio, na što mu zamjenik načelnika odgovara da će ona otkupiti dio sveukupnog udjela, a ovom odlukom svaka općina povećava svoj udio.
     Vijećnik Branko Rođak ističe da je prije osnivanja Drava koma bila prezentirana jedna cijena, nakon osnutka bila je veća cijena, a sad još dolazi do povećanja za dvočlana domaćinstva i zato se ne može govoriti da je jeftinije. Pitanje je da li mi možemo utjecati na cijenu, kakvi će dalje biti troškovi održavanja, nabave itd.
      Zamjenik načelnika navodi da je zaključak skupštine da će sve općine kupiti jednake udjele, a ako se ovu odluku ne prihvatimo mi ćemo imati manji udio od ostalih općina i tom slučaju može doći do nove kalkulacije gdje možemo imati drugu cijenu.

      Vijećnik Darko Štefanić odgovara da je za odluke bitna većina.
      Vijećnik Dražen Nađ predlaže da se udio kupi iz dobiti društva.

       S obzirom da više nije bilo rasprave  predsjednik vijeća provodi glasovanje, a nakon glasovanja konstatira da sa 5 glasova „ZA“, 1 glasom „PROTIV“  i 5 glasova „SUZDRŽANI“ nije donijeta Odluka o davanju suglasnosti za kupnju poslovnog udjela Piškornice-Sanacijskog odlagališta d.o.o. u trgovačkom društvu DRAVA-KOM d.o.o.
                                                                   Točka 21.

                                                                Razno
**************************************************************************
        Predsjednik vijeća otvara raspravu uz primjedbu da je je zamjenik načelnika opsovao.
       Općinski načelnik i zamjenik načelnika napuštaju sjednicu u 22.40 sati.
        Pročelnik čita zamolbu Danijele Derežić za dodjelu stipendije za doktorski studij fizike u iznosu 5.000,00 kuna.

        Nakon provedenog glasovanja jednoglasno je donijeta odluka o dodjeli stipendije Danijeli Derežić u iznosu od 5.000,00 kuna.
         Vijećnik Dražen Nađ daje primjedbu da je donošenje prethodne odluke o kupnji udjela ishitreno i nedovoljno objašnjeno. Nemamo dovoljno informacija i odgovora naprimjer da li općina koja ne želi udio u društvu i traži samo uslugu od Drava koma da li ona ima istu cijenu odvoza kao i mi, zatim što je s dobiti društva. Mi od tih udjela nemamo ništa osim skupštinara koje ne može o ničemu odlučiti o funkcioniranju društva jer nema većinu. 
         Vijećnik Branko Rođak postavlja pitanje tko je određivao cijene odvoza jer nekome i deset kuna puno znači pogotovo starijima, a vidimo da se nekima smanjiva, a nekima povećava cijena. Naš skupšinar nam treba dati do znanja da li se borio ili nije da cijena bude niža.
        S obzirom da više nije bilo pitanja niti rasprave predsjednik vijeća zatvara sjednicu u 22.50 sati.

Zapisničar:                                                                                       Predsjednik :

Jasminka Miloš                                                                            dr.sc. Vlado Halusek, prof.

